b'\n_START_ARTICLE_\nAutomotodrom Grobnik\n_START_PARAGRAPH_\nAutomotodrom Grobnik je motociklisti\xc4\x8dka staza blizu grada Rijeka na podru\xc4\x8dju Grobni\xc4\x8dkog polja u sjeverozapadnoj Hrvatskoj. Staza je za utrke otvorena 17. rujna 1978. godine, kada je odr\xc5\xbeana i prva utrka - kalendarom FIM-e posljednja Grand Prix utrka Svjetskog prvenstva 1978. godine. Do 1990. odvo\xc5\xbeeno je 13 moto utrka za prvenstvo svijeta.\n_START_SECTION_\nOpis\n_START_PARAGRAPH_\nStaza zadovoljava stroge propise i zahtjeve FIA-e i FIM-a._NEWLINE_Du\xc5\xbeina staze je 4168 metara. Ukupno ima 15 zavoja. Razlika u visini iznosi 22 metara._NEWLINE_Prvi pobjednici grobni\xc4\x8dke staze bili su Ricardo Tormo (50 ccm, \xc5\xa0panjolska, Bultaco), Angel Nieto (125 ccm, \xc5\xa0panjolska, Minarelli) te dvostruki slavodobitnik Greg Hansford (250 i 350 ccm, Austrija, Kawasaki), koji je postavio i prvi, apsolutni rekord staze od 153,110\xc2\xa0km/h\n_START_SECTION_\nUtrke Svjetskog prvenstva za motocikle s prikolicom\n_START_PARAGRAPH_\nGrobnik je jedna od samo pet svjetskih staza na kojima se voze FIM GP utrke Super Side prvenstva, svjetskog prvenstva za motocikle s prikolicom. Ta utrka je trenutno najvi\xc5\xa1e rangirano oktansko natjecanje na Automotodromu Grobniku. Organizira ju Moto klub Kvarner.'